CELEX: 22019D0206
Language: sl
Date: 2017-05-05 00:00:00
Title: Sklep Skupnega odbora EGP št. 94/2017 z dne 5. maja 2017 o spremembi Priloge VII (Priznavanje poklicnih kvalifikacij) in Priloge X (Splošne storitve) k Sporazumu EGP [2019/206]

7.2.2019   
               
               
                  SL
               
               
                  Uradni list Evropske unije
               
               
                  L 36/52
               
            
         SKLEP SKUPNEGA ODBORA EGP
         št. 94/2017
         z dne 5. maja 2017
         o spremembi Priloge VII (Priznavanje poklicnih kvalifikacij) in Priloge X (Splošne storitve) k Sporazumu EGP [2019/206]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo 2013/55/EU Evropskega parlamenta in Sveta z dne 20. novembra 2013 o spremembi Direktive 2005/36/ES o priznavanju poklicnih kvalifikacij in Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI) (1) je treba vključiti v Sporazum EGP.
                  
               
                     (2)
                  
                  
                     Z Uredbo Komisije (EU) št. 213/2011 (2), ki je vključena v Sporazum EGP, sta bili specialistično medicinsko usposabljanje za internistično onkologijo in specialistično medicinsko usposabljanje za klinično genetiko dodani na seznam nazivov programov usposabljanja v specialistični medicini iz Priloge V k Direktivi 2005/36/ES Evropskega parlamenta in Sveta (3), ki je vključena v Sporazum EGP in bi jo bilo zato treba prilagoditi, da bo odražala nazive zadevnih programov usposabljanja v državah Efte.
                  
               
                     (3)
                  
                  
                     Prilogi VII in X k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 1 (Direktiva 2005/36/ES Evropskega parlamenta in Sveta) Priloge VII k Sporazumu EGP:
            
                        1.
                     
                     
                        se doda naslednja alinea:
                        
                                    „—
                                 
                                 
                                    
                                       32013 L 0055: Direktiva 2013/55/EU Evropskega parlamenta in Sveta z dne 20. novembra 2013 (UL L 354, 28.12.2013, str. 132).“;
                                 
                              
                  
                        2.
                     
                     
                        se črta točka (C);
                     
                  
                        3.
                     
                     
                        se točke (A), (B), (D) in (E) preštevilčijo v (B), (D), (E) oziroma (F);
                     
                  
                        4.
                     
                     
                        se dodajo naslednje točke:
                        
                                    „(A)
                                 
                                 
                                    V členu 3(1)(m) se besedilo ‚in Sodišča Efte v skladu s Sporazumom EGP‘ doda za besedami ‚Sodišče Evropske unije.‘;
                                    […]
                                 
                              
                                    (C)
                                 
                                 
                                    V členu 21a(4) se doda naslednji pododstavek:
                                    ‚Kadar so zakoni in drugi predpisi, ki jih države Efte priglasijo na podlagi odstavka 1 tega člena, v skladu s pogoji iz tega poglavja, Nadzorni organ Efte izda priporočilo za spremembo Priloge VII k Sporazumu EGP, da se posodobijo nazivi, ki so jih države Efte sprejele za dokazila o formalnih kvalifikacijah in, kjer je primerno, organ, ki izda dokazilo o formalnih kvalifikacijah, priloženo potrdilo in ustrezni poklicni naziv. Skupni odbor EGP pri spreminjanju Priloge VII k Sporazumu EGP upošteva priporočila, ki jih je izdal Nadzorni organ Efte.‘“;
                                 
                              
                  
                        5.
                     
                     
                        se v točki (E)(a)(iii) doda naslednja tabela:
                        
                                    „Država
                                 
                                 
                                    Internistična onkologija
                                    Minimalno obdobje usposabljanja:
                                    5 let
                                 
                                 
                                    Klinična genetika
                                    Minimalno obdobje usposabljanja:
                                    4 leta
                                 
                              
                                    Naslov
                                 
                                 
                                    Naslov
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Liechtenstein
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk“
                                 
                              
                  
         
            Člen 2
            V točki 3 (Uredba (EU) št. 1024/2012 Evropskega parlamenta in Sveta) Priloge X k Sporazumu EGP se doda naslednja alinea:
            
                        „—
                     
                     
                        
                           32013 L 0055: Direktiva 2013/55/EU Evropskega parlamenta in Sveta z dne 20. novembra 2013 (UL L 354, 28.12.2013, str. 132).“
                     
                  
         
            Člen 3
            Besedilo Direktive 2013/55/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 4
            Ta sklep začne veljati 6. maja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 5
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 5. maja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 354, 28.12.2013, str. 132.
         
            (2)  UL L 59, 4.3.2011, str. 4.
         
            (3)  UL L 255, 30.9.2005, str. 22.
         
            (*1)  Navedene so ustavne zahteve.